《中秋夜同诸兄弟侄孙小集分得寒字》
明代·区怀年

秋光如绘四愁拚，襦绤宵轻却绮纨。兰畹旧滋香不减，桂轮高拥魄初寒。

书将海国兵车厉，咏入凉风缟带欢。沾醉几人羞短发，可堪牛斗自阑干。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。